
Tilkynna skal um fóstur til viðeigandi opinberra aðila. Barna- og fjölskyldustofa heldur skrá um fósturforeldra og sendir barnaverndarþjónustum ábendingar um fósturheimili út frá þörfum barns. Mikilvægt er því að Barna- og fjölskyldustofa hafi viðeigandi upplýsingar um stöðu fósturheimila. Tilkynningar um fóstur eru liður í því að Barna- og fjölskyldustofa geti sinnt hlutverki sínu ásamt því að veita barnaverndarþjónustum og fósturforeldrum stuðning í sínum hlutverkum. 


Leiðbeiningar með tilkynningu um breytingu á lögheimili og forsjá

Barna og fjölskyldustofa miðlar upplýsingum til Þjóðskrár um breytingar á lögheimili og forsjá fósturbarna. Barnaverndarþjónustur þurfa því ekki að upplýsa Þjóðskrá sérstaklega þar sem upplýsingarnar samkvæmt tilkynningu þessari berast þeim í gegnum vinnslukerfi Barna- og fjölskyldustofu. 

Sama tilkynningareyðublað er vegna forsjár og lögheimilis. Ekki þarf sérstaklega að fylla þetta eyðublað út hafi upplýsingarnar komið fram í tilkynningu um gerð fóstursamnings. Eyðublað þetta er eingöngu þegar breytingar hafa orðið eftir að umsókn/tilkynning hafa verið send til Barna- og fjölskyldustofu. 


Ef óskað er eftir frekari aðstoð við útfyllingu tilkynninga er hægt að hafa samband við starfsmenn fósturteymis í síma 530-2600 eða í gegnum netfang fósturteymis Barna- og fjölskyldustofu fostur@bofs.is. Einnig er hægt að óska eftir ráðgjafarfundi vilji starfsmenn barnaverndar fá að ræða einstaka mál í tengslum við vinnslu fósturmála. 

